Ir-Regolament tal-Kummissjoni (KE) Nru 130/2003
ta’ l-24 ta’ Jannar 2003
li jistabbilixxi l-għajnuna għal tadam għall-ipproċessar għas-sena ta’ marketing 2003/04 taħt ir-Regolament tal-Kunsill (KE) Nru 2201/96
IL-KUMMISSJONI TAL-KOMUNITAJIET EWROPEJ
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KE) Nru 2201/96 tat-28 ta’ Ottubru 1996 fuq l-organizzazzjoni komuni tas-swieq fil-prodotti ta’ frott u ħaxix ipproċessat [1], kif l-aħħar emendat mir-Regolament tal-Kummissjoni (KE) Nru 453/2002 [2], u partikolarment l-Artikolu 6(1) tiegħu,
Billi:
(1) L-Artikolu 2(3) tar-Regolament tal-Kummissjoni (KE) Nru 449/2001 tat-2 ta’ Marzu 2001 li jistabbilixxi regoli ddettaljati għall-implimentazzjoni tar-Regolament (KE) Nru 2201/96 fir-rigward ta’ l-iskema ta’ għajnuna għal prodotti pproċessati mill-frott u l-ħaxix [3], kif l-aħħar emendat mir-Regolament (KE) Nru 1426/2002 [4], jistipula li l-Kummissjoni għandha tippubblika l-ammont ta’ l-għajnuna għal tadam wara li tivverifika li l-limiti stabbiliti fl-Anness III għar-Regolament (KE) Nru 2201/96 ġew imħarsa.
(2) L-Artikolu 5(3)(c) tar-Regolament (KE) Nru 2201/96 jipprovdi li għas-sena ta’ marketing 2003/04 l-eċċess tal-limitu ta’ l-ipproċessar għandu jiġi kkalkulat fuq il-bażi tal-kwantità medja fornita għall-ipproċessar b’għajnuna matul is-snin 2001/02 u 2002/03 years.
(3) Il-kwantitajiet medji ta’ tadam ikkunsinnat għall-ipproċessar b’għajnuna matul s-snin ta’ marketing 2001/02 u 2002/03 kif innotifikat mill-Istati Membri taħt l-Artikolu 23(2)(a) tar-Regolament (KE) Nru 449/2001 huma taħt il-limtu tal-Komunità. Peress li l-limitu ma ġiex megħlub, l-għajnuna għas-sena ta’ marketing 2003/04 għandha tkun miżmuma fil-livell stabbilit fl-Artikolu 4(2) tar-Regolament (KE) Nru 2201/96.
(4) Il-miżuri previsti f’dan ir-Regolament huma skond l-opinjoni tal-Kumitat ta’ Ġestjoni għal Prodotti Ipproċessati minn Frott u Ħaxix,
ADOTTAT DAN IR-REGOLAMENT:
Artikolu 1
Għas-sena ta’ marketing 2003/04 l-għajnuna għal tadam imsejħa fl-Artikolu 2 tar-Regolament (KE) Nru 2201/96 għandha tkun EUR 34,50/tunnellata metrika.
Artikolu 2
Dan ir-Regolament għandu jidħol fis-seħħ fit-tielet jum wara l-pubblikazzjoni tiegħu fil-Ġurnal Uffiċjali tal-Komunitajiet Ewropej.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fl-24 ta’ Jannar 2003.